

\_\_\_\_\_napirend

**Tanácsnoki beszámoló**

***Tisztelt Közgyűlés!***

Az egri lakosság körében töretlen az érdeklődés az elkerülő úttal kapcsolatban. Nem értik, miért van újabb nyomvonalterv megint, nem értik, hogy miért ellenzi Pajtók Gábor a népszavazást. Nem értik, hogy a DK és a FIDESZ miért nem segít a civileknek az aláírásgyűjtésben. Azt viszont már a legtöbb ember tudta, hogy a Mirkóczki Ádám féle városvezetés Pajtók Gáborral karöltve a belső (akarom mondani a vadiúj) nyomvonalat akarja és fel vannak háborodva. Alig- alig találkoztam olyan emberrel aki egyetértett volna ezzel.

Az elmúlt hónapokhoz képest nem kerestek meg annyian telefonon, ám annál több emberrel beszéltem pultok mögött illetve kopogtatáskor.

Szombaton és vasárnap arról is kérdezgettek az egriek, hogy miért nem vett részt sem Mirkóczki Ádám sem Pajtók Gábor az elkerülő utas vitában? Vajon miért nem mernek kiállni az ő nevükkel fémjelzett belső nyomvonalterv mellett? Miért nem mernek vitába szállni?

Ahogy az előző tanácsnoki beszámolóban is szót ejtettem, az Egri Kertvárosi Civil Társaságnak felajánlottam a segítségemet a népszavazással kapcsolatosan mindenben, amiben segítséget kérnek. Mind az aláírásgyűjtésben, mind a szervezésben aktívan kivettem a részemet.

Rengeteg aláírás begyűjtésében segítettem. Több mint száz aktív munkaórát töltöttem el pult mögött, vagy ajtókon kopogtatva.

**Határozati javaslat:**

**Eger Megyei Jogú Város Önkormányzatának Közgyűlése elfogadja az egri elkerülő út nyomvonalának társadalmi egyeztetéséért és a lakossággal való kapcsolattartásért felelős önkormányzati tanácsnok beszámolóját.**

**Felelős: Keresztes Zoltán**

**Határidő: Azonnal**